**Nepoštene založniške prakse**

Raziskovalci se vse pogosteje srečujejo z nepošteno založniško prakso, ki med drugim vključuje plenilske revije, ugrabljene revije in plenilske založnike.

**Plenilske (ali predatorske ali tudi roparske) revije** so revije, ki se poskušajo prikazati kot ugledne in verodostojne, čeprav to niso. Raziskovalce proti plačilu vabijo, da bi objavili pri njih.

**Ugrabljene ali lažne revije** so revije, ki »ugrabijo« identiteto že uveljavljene ugledne revije, ki še izhaja ali pa je prenehala z izhajanjem. Preko ponarejenih spletnih strani, katerih domene (spletni naslovi) so zelo podobne pravim naslovom, ponujajo raziskovalcem objavo člankov proti plačilu.

Pojavljajo se tudi t. i**. plenilske konference** z neetično objavljenimi konferenčnimi publikacijami.

**Pri presoji revije ali založnika moramo biti posebej pozorni**:

* Ime revije je široko definirano, pogosto pokriva različna in nepovezana področja.
* ISSN številka je identična z drugo revijo, ki ima drug uredniški odbor ali založnika.
* Revija ni indeksirana v nobeni pomembnejši mednarodni bazi (npr. Scopus, Web of Science, DOAJ…), čeprav to oglašuje.
* Naveden je faktor vpliva (IF), čeprav ga v bazah JCR in SNIP ne najdemo. Naveden faktor vpliva je ponavadi »izračunan« s strani zavajajočih ponudnikov vrednotenja znanstveno-raziskovalnega dela.
* Urednik ali uredniški odbor nista navedena ali pa gre za zveneče nazive (zloraba uglednih imen ali neobstoječe osebe).
* Neurejen recenzentski postopek.
* Netransparentni postopki objavljanja.
* Nejasne informacije o stroških avtorja.
* Vsiljiva e-vabila avtorjem k objavi, navadno z obljubo, da bo članek zagotovo in v zelo kratkem času objavljen.
* Nejasne ali napačne informacije o založniku.
* Založba hitro producira nove naslove revij.

**Koristne povezave:**

Zanesljivi založniki v odprtem dostopu:

<http://oaspa.org/membership/members/>

Orodja za ugotavljanje lažnih revij in založnikov:

<http://thinkchecksubmit.org/about/>

<https://doaj.org/>

Ugrabljene revije:

[https://web.archive.org/web/20170111172313/https://scholarlyoa.com/other-pages/hijacked-journals/](https://web.archive.org/web/20170111172313/https%3A/scholarlyoa.com/other-pages/hijacked-journals/)

Primeri ugrabljenih revij:

<http://multidisciplinarywulfenia.org/>

<http://ijar.org.in/>

Plenilske revije:

<https://beallslist.net>

[Predatory journals](https://www.ncbi.nlm.nih.gov/pmc/articles/PMC7237319/)

[Predatory Journals - what are they and how to recognise them | IFIS](https://www.ifis.org/what-are-predatory-journals)

Ponudniki zavajajoče matrike:

[https://web.archive.org/web/20170111172311/https://scholarlyoa.com/other-pages/misleading-metrics/](https://web.archive.org/web/20170111172311/https%3A/scholarlyoa.com/other-pages/misleading-metrics/)